 **НАРОДНО ЧИТАЛИЩЕ „САМООБРАЗОВАНИЕ 1928“** с. Бачево , ул. „Александър Стамболийски“ 16, тел. 0879881577

ОТЧЕТ ЗА ДЕЙНОСТТА НА НАРОДНО ЧИТАЛИЩЕ „САМООБРАЗОВАНИЕ 1928“ с. БАЧЕВО ЗА 2018г.

Съгласно чл. 2 от Закона на Народните Читалища, читалищата са традиционни самоуправляващи се културно – просветни сдружения в населените места, които изпълняват и държавни културно – просветни задачи. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

ОСНОВНИ ЦЕЛИ НА НЧ „САМООБРАЗОВАНИЕ 1928“ с. Бачево

**1**.**Развитие и институционално укрепване на читалището,** като местен център с културно – просветни, информационни, социални и граждански функции чрез:

–подпомагане на традиционните читалищни дейности и търсене на нови съвременни форми за тяхното развитие и предаване;

-участие при поддържане на традиционните форми на културата и фолклора, и предаване следващите поколения;

–превръщане на читалището в общодостъпен център за библиотечно и информационно осигуряване на населението.

**2.Визия:**

Читалището да бъде духовния център, който да създава привлекателни и интересни форми на работа, запознаващи хората с историческото наследство, да пази и доразвива българския бит, култура и традиции, да приобщава младежите за дейности и изяви.

**3.Мисия:**

Читалището да изгражда добри обществени партньорства с всички институции, с цел развиване на творческите способности на населението от селото и общината, чрез разпространяване на духовните ценности най- вече на подрастващото поколение.

**4.Под цели:**

-Утвърждаване мястото на читалището, като духовно средище и център за формиране на гражданско общество.

-Запазване и развитие на духовните и културни ценности на гражданското общество.

-Поддържане на автентичния местен фолклор и традиции , и осигуряване на възможности за тяхното продължаване.

-Подпомагане на традиционните читалищни дейности и търсене на нови съвременни форми за развитие, утвърждаване и запазване.

-Приобщаване на подрастващото население към библиотеката, като център със съвременни форми и дейности.

ДЕЙНОСТИ НА ЧИТАЛИЩЕТО ЗА 2018г.

1.Мъжка фолклорна певческа група „Русалии“ – ръководител Димитър Ганджов – 11 уч.

2. Мъжка фолклорна певческа група „Пирин“ – ръководител Асен Любенов – 4 уч.

3.Женска фолклорна певческа група „Детелини“ – ръководител Красимира Стоянчева – 9 уч.

4.Детска фолклорна певческа група „Шарено герданче“ – ръководител Янка Велинова – 21 уч.

5.Танцов състав „Рилска самодива“ – ръководител Николай Наков – 15 уч.

6.Школа по тамбура – ръководител Янка Велинова – 5 уч.

7.Школа по тарамбука – ръководител Янка Велинова – 6 уч.

8.Клуб „Приятели на Рила“ – ръководител Крум Алуминов – 7 уч.

9.Кръжок „Бабината плетка“ – ръководител Мария Паскалска – 6 уч.

10.Кръжок „Битова кукла“ – ръководител Мария Паскалска – 5 уч.

11. Музейна сбирка

12. Ритуална зала

ЛЕТНИ ДЕЙНОСТИ:

„Млад библиотекар“

„Лято в библиотеката“

**Участващи самодейци в дейностите на читалището – 88**

**Деца участващи в дейностите на читалището – 32**

**Общо участници в дейностите на читалището – 120**

МЕРОПРИЯТИЯ С НАЦИОНАЛНО, РЕГИОНАЛНО, ОБЩИНСКО И МЕСТНО ЗНАЧЕНИЕ. ЧИТАЛИЩНИ СЪБИТИЯ И ПРОЯВИ ЗА 2018г. ПО МЕСЕЦИ

**01 януари** – Участие на самодейните колективи в Новогодишния Кукерски карнавал в с. Бачево;

**06 януари**– Празнуване на Йордановден; по стара традиция хвърляме свещения кръст в реката. Посещение на църковния храм: –Изпращане на поздравителни картички на всички самодейци с имена „Йордан“ и „ Иван“ **06 януари**– Изработване на информационно табло „Ботев – живот и творчество”;

**13 януари** – Участие на самодейци във Фестивала на кукерските и маскарадни игри в гр.Симитли с представяне на обичая „Бабинден“;

**21 януари** – Отбелязваме „ Бабинден“ с празнично хоро на площада. Изготвяне на табло със снимки на всички новородени деца през изминалата година;

-Подаръци за децата – шарени чорапки;

**26 януари** – Изготвяне на сценарий за предстоящият 90-т годишен юбилей на читалището: **01 февруари**– Стихове за вино и любов. Литературна вечер в библиотеката на читалището с дегустация на вино домашно производство от самодейците на читалището; **06 февруари** – “Читател в библиотеката“ – посещение на ученици от втори клас при ОУ „СВ. Св. Кирил и Методий“ ;

**14 февруари** – Празник на влюбените– Организиране среща на влюбени двойки;

**19 февруари**  – Почитане паметта на Васил Левски с открит урок в читалището с рецитал от подбрани стихове за апостола; **20 февруари** –Разработване на тема за семестриален студентски изпит за 4 курс по Педагогика на приказката „Златната ябълка“ – анализ;

**24 февруари** – Тодоровден – официален празник на село Бачево. Участие в празничната програма, и в ритуала по захранване на конете. Пресъздаване на традицията „Кланяне на младите **28 февруари**– Участие на самодейците ни от Танцов състав „ Рилска самодива „ във втория концерт с „Огражденска четворка“ и ТС „ Перун“ в град Разлог;

**01 март –** Ден на самодееца – празнична вечер на всички самодейци;

**01 март – „**Работилница на баба Марта“ – изработване на мартенички на всички деца в ОДЗ „Минзухар“;

**03 март –** Национален празник на Република България – празнична заря и хоро на площада;

**05 март –** Читалището ни бе гост в предаването по Радио Благоевград "Открити карти" от 21:00ч. до 23:00ч. с водещ Силвия Домозетска;

**08 март –** Отбелязваме Международния Ден на Жената с поздравителни картички до всички жени – самодейки на читалището.

**10 март –** Традиционен мартенски концерт – спектакъл на самодейните колективи и гости посветен на 90-годишния юбилей на НЧ „Самообразование 1928“ – 90 пазител на българския дух“, който ще се проведе в салона на читалището от 19:00 часа;

**15 март –** Изготвяне на план – програма за посрещане и изпращане на гости, и гости туристи на читалището ни;

**22 март –** Посрещане на пролетта с излет в планина. Запознаване на децата от клуб „Приятели на Рила“ с първите пролетни цветя. Представяне на кратка информация за полезните свойства на всяко от тях;

**01 април –** Денят на хумора и шегата –„ Шеги и усмивки с приятели“;

**02 април –** Отбелязваме Международния ден на детската книга с посещение на децата от подготвителната група на ДГ „Минзухар“ с. Бачево в читалището, като ги запознаем с приказния свят на Ханс Кристиан Андерсен; **04 април –** Весел Великден -работилница за боядисване на великденски яйца в читалището с деца от ДФГ“Шарено герданче“. Изработване на най красивото Великденско яйце:

**05 април –** На Велики четвъртък, като част от инициативата ни „Яйцe със сърце“ ще посетим и раздадем 120 яйца и козунаци в дома за хора с физически увреждания в гр. Разлог и с. Долно Драглище;

**09 април –** Участие на самодейните групи МФПГ „Русалии“ и ЖПФГ“Детелини“ в празничната Великденска програма на традиционния празник в с. Годлево;

**20 април –**„Усмивки от старите ленти“ – стартираме проект във връзка с 90-т годишния юбилей от учредяването на Народно Читалище „ Самообразование 1928“ – 10 поредни петъка в канцеларията на читалището; **23 април –** „Тичай и събирай“ – Почистване парка на селото за едно по добро място за отдих и игри с малките самодейци от ДФПГ „Шарено герданче“;

**01 май –** Отбелязваме Международния Ден на труда;

**05 май –** Провеждане на ритуал по топене на гергьовски китки на площада в селото с музикална програма от самодейците на читалището;

**О5 май –**Участие на ТС „Рилска самодива „ на празника в гр. Якоруда;

**08 май –** Посрещане на гости в читалището от Италия, Швейцария и Испания.Обличане с фолклорни носии и разучаване на народни хора;

**11 май –** Отбелязваме Деня на Светите братя „Кирил и Методий“ с празника на ОУ “Св. св.Кирил и Методий” с. Бачево с участие на Дeтска Фолклорна група „Шарено герданче“ в празничната програма и в Национална кампания за най- дълго хоро „Розите на България“;

**19 май –**Участие на МФГ „Русалии“ на 22-ри Старопланински събор „Балкан фолк“ 2018г. гр. Велико Търново;

**24 май –**Отбелязваме Деня на славянската писменост и култура с празничен концерт на учениците от ОУ “ Св. св. Кирил и Методий”в читалището;

**01 юни** – Отбелязваме Международния ден на детето с посещение на най – малките малчугани от ОДЗ „Минзухар“ с. Бачево с подарък за всяко дете;

**02юни** – Отбелязваме Деня на Христо Ботев

**06 юни** –Участие на Танцов състав „ Рилска самодива“ в Осми Национален Фолклорен Конкурс „Оро се вие, цървули се кинат“ с. Първомай; **08-10юни**–Участие на самодейните състави от читалището в Международния Фестивал„Звездите на Егея“в село Неи Пори Гърция;

**30 юни**– Участие на ТС „Рилска самодива” в национално надиграване „На армане с тъпане”, гр. Разлог;

**30 юни** – Участие на Мария Паскалска от ДФПГ „Шарено герданче „ в първия Национален фестивал за народно творчество „Фолклорна магия „ гр.Банско;

**06 юли**– „ С книга в ръка сред природата” – организиране на поход с деца,

**10юли** –Домакини на българския цирк „РИО“ на сцената на читалището за радост на децата и жителите на селото;

**14 юли –**Участие на всички самодейни състави във Фолклорен фестивал „Фолклорна среща“ с.Елешница;

* 1. **юли**–„Библиотекар за един ден“– Инициатива за запознаване и обучение на деца с професията „ Библиотекар“;

**20юли–** Участие на ТС „Рилска самодива „ в Международен фолклорен семинар на Академия за музикално, танцово и изобразително изкуство в гр. Пловдив;

Подготовка и репетиции за участията на самодейците в 15-тия Събор на народно творчество „ Пирин пее“ 2018г.;

**04 август** – Участие на всички самодейни групи към читалището в 15-ти Събор на Народното творчество „Пирин пее“ 2018г. в местността „Предел“ гр. Разлог;

**12 август** – Участие на ЖФПГ „Детелини“ в Първи народен събор „С хора и песни, по релсите тесни“ в местността Аврамови колиби ;

**15 август**– Участие в подготовката за приготвяне на традиционния курбан за здраве и берекет на селото ни ;

**22 август** – Поход на малките самодейци от ДФПГ „Шарено герданче „ до местността „Банище“ и запознаване с лековитите качества на водата ;

**25 август**–„Празник в Перивол” – организиране и провеждане на традиционния младежки събор в местността Перивол и участие на всички самодейни състави в празничната програма ;

**01 септември**- Участие на самодейните състави към читалището в празника на Община Белица „С любов и вяра в общите ценности“;

**06 септември** – „Ден на Съединението на България“ – кратка беседа с деца в библиотеката;

**17 септември**– Начало на учебната година – поздравителен адрес до ръководството на ОУ „Св. Св. Кирил и Методии“. Подарък за всеки първокласник;

**22 септември** – Отбелязваме Деня на Независимостта на България – изложба в библиотеката на читалището;

Участия на ТС „Рилска самодива“ с представяне на фолклорен обичай и хора на сватби по покана:

**01 октмври –** Отбелязваме „Международния ден на музиката“ самодейно надпяване;

**13 октомври** – Участие на ТС“Рилска самодива“ във ФФ“Сандански пее , заиграва- Пирина разлюлява“ гр. Сандански;

**16 октомври** – Участие на МФПГ „Русалии“ и ТС „Рилска самодива „ по покана в празнична програма за посрещане на чужденци; **18 октомври**– Участие на ТС „Рилска самодива“ в празничния концерт с „Огражденска четворка“ и ансамбъл „Гайтан“, в гр. Разлог.

**20 октомври** – Участие на МФПГ „Русалии“ в Международен Фоклорен фестивал „Малешево пее и танцува“ с. Микрево ;

**22-26 октомври**– Отбелязваме „Националната седмица на четенето“ с всекидневни посещения от децата в Читалищната библиотека ;

**26 октомври** –„Димитровден „– храмов празник на черквата „Св. Димитър” с. Бачево - участие в приготвянето на курбана.

**01 ноември** – Ден на народните будители – отбелязваме празника с група ученици в библиотеката с беседа за живота и делата на Народните будители;

**02 ноември**– Записване на деца в школите по тамбура и тарамбука през новата 2018–2019година;

**10 ноември** – Участие на ТС „Рилска самодива“ в 10 –ти Национален фестивал за танцов фолклор „Тракийска броеница „ гр. Пазарджик ;

**21 ноември–** Ден на християнското семейство - „Семейството – топлина и уют“ прочитане на стихове за семейството с деца;

**04 декември**– Отбелязваме „Женската Коледа“ -празника на Св.Варвара. Приготвяне на обредни ястия с деца;

**05 декември**– „Грейнала елхичка „ – Украсяване на празничната елха в читалищната сграда под звуците на Коледна музика ;

**12 декември** – „ Сръчни ръчички“ – Коледна работилница за изработване на картички и коледни украшения;

**17 декември**– „Дядо Коледа раздава подаръци“ – Коледно шоу .Ще бъдат раздадени Коледните подаръци на децата от ДФГ „ Шарено герданче“

**18 декември** – Участие на Танцов клуб „Рилска самодива“ в Коледния концерт „Огражденска четворка и приятели“ в гр. Разлог;

**20 декември**– „Коледа за всеки“ – Превърнала се в инициатива и тази година ща зарадваме самотни възрастни хора от селото с питка и благословена дума;

**22 декември** – Традиционна Коледна вечер на всички самодейци и членове на читалището;

**28 декември** – „ Сурва , сурва“ – Изработване на дренова сурвачка по стар български обичай. Сръчните детски ръчички ще се запознаят с начина на изработване и обичая „Сурва, сурва“.

**Общо 73 мероприятия проведени през 2018г.**

Брой компютърна и размножителна техника в читалището.

1брой ксерокс

1брой принтер -цветен

1брой принтер черно - бял

1 компютър

**Брой членове на читалището - 50**

**Работа по проекти:**

**1.“Ти и Lidl по добър живот“–** проект за финансиране на частичен ремонт на зала за репетициии закупуване на оборудване –**проектът не е класиран**

**2.Райфайзен банк ЕАД – „Избери за да помогнеш“–проект „Живи традиции“ –**проектът е одобрен за финансиране. Ще се закупят народни носии за самодейните групи, както и ще се обособи място за презентации в читалището.

**ОТЧЕТ**

**за дейността на читалищна библиотека 2018година**

Читалищна библиотека с.Бачево продължава да работи за реализиране на поставените основни задачи:

1.Активно участие със свои дейности и инициативи в националните библиотечни прояви и кампании за приобщаване на деца и възрастни към четенето.

2.Утвърждаване на библиотеката като информационен и обществен център, осигуряващ равнопоставен достъп за всички ползватели.

3.Повишаване ролята на библиотеката като център, за образование извън училище и осъществяване на социални контакти.

4.Максимално удовлетворяване потребностите на читателите.

5.Разширяване на контактите и партньорството с институции, обществени организации, НПО.

**Библиотечна, справочно–библиографска и информационна дейност през отчетния период в читалищна библиотека**

**Библиотечен фонд за 2018г. – 5596**

**Посещения общо – 264**

**Раздадени библиотечни документи – 170**

**Регистрирани читатели – 68**

**Отдели:**

**ЗАЕМНА ЗА ДОМА:**

**Записани читатели–68**

**Посещения – 170**

**Раздадена литература –236**

**ЧИТАЛНЯ:**

**Посещения –57**

**Раздадена литература–170**

**Периодично издание – Читалищен вестник**

**Дарени книги –37**

**ПОСЕЩЕНИЯ В МУЗЕЙНА СБИРКА –60**

През отчетния период нарастват читателите на библиотеката.

**Културно образователна дейност:**

Освен малките форми, като тематичните кътове и витрини, голяма част от инициативите, организирани от Читалищна библиотеката са запомнящи за много наши читатели и участници в тях:

* „Млад библиотекар“
* „Лято в библиотеката“

**РАБОТА ПО ПРОЕКТИ:**

1.Министерство на културата проект: „**Българските библиотеки-съвременни центрове за четене и информираност“ –**подаден проект за закупуване на 200 нови книги – **Проектът не е класиран.**

2.**VIVACOM Регионален грант –** проект за обособяване на съвременна читалня и закупуване на нови книги за библиотеката – **проектът не е класиран.**

**Ниво на партньорство и сътрудничество с бизнеса и НПО**

1.Община Разлог

2.Читалищата от Община Разлог

3.ОУ „Св. Св.Кирил и Методий“ село Бачево

4.ОДЗ „Минзухар“ село Бачево

5.Социални домове

6.Пенсионерски клуб село Бачево

7.Църква

8.Радио Благоевград

9.БМТ „Родина“

Основната цел на читалището и библиотеката ще бъдат насочени към по добро качествено и бързо задоволяване на информационните,културните нужди на населението на с. Бачево и общината.

Годишния отчет на НЧ „Самообразование 1928“ с. Бачево за финансовия отчет за 2018г., дейността за 2018г. и приемане бюджета на читалището за 2019г., бяха приети от всички членове на читалището на 22.03.2019г. на Общото събрание проведено в ритуалната зала.

Председател:………….

/Крум Алуминов/